open-index/open-wikipedia-markdown huggingface dataset:
கல்வி அமைப்பு

**கல்வி முறை**  (Educational system) என்பது பரவலாகஅனைத்து கல்வி நிறுவனங்களின் கட்டமைப்பையும் ஒரு நாட்டிற்குள் கல்வி பெறுவதற்கான வாய்ப்புகளையும் குறிக்கிறது. குடும்பக் கல்வி அல்லது குழந்தைப் பருவக் கல்வி தொடங்கி, மழலையர் பள்ளி, தொடக்க, இடைநிலை மற்றும் மூன்றாம் நிலைப் பள்ளிகள், பின்னர் மேல்நிலைப்பள்ளி, கல்லூரிகள் ஆகியவை இதில் அடங்கும். இந்தக் கட்டமைப்பில் தொழில்முறை, பொதுக் கல்வி நிறுவனங்களும், தனியார் கல்வி நிறுவனங்களும் அடங்கும்.

கல்வி முறை பொதுவாக ஒரு நாட்டின் தொடர்புடைய சட்டங்களின்படி ஒழுங்கமைக்கப்பட்டாலும், ஒரு நாட்டிற்கான கல்வி முறையானது ஒழுங்குபடுத்தப்படாத அம்சங்கள் அல்லது பரிமாணங்களைக் கொண்டிருக்கலாம். பொதுவாக, ஒரு கல்வி அமைப்பு ஒரு நாட்டின் சமூகத்தின் அனைத்து பிரிவுகளுக்கும் அதன் உறுப்பினர்களுக்கும் கல்வியை வழங்க வடிவமைக்கப்பட்டுள்ளது. இது மக்களுக்குக் கல்வி கற்பதில் உள்ள அனைத்துக் கூறுகளையும் உள்ளடக்கியது.

ஐக்கிய நாடுகளின் கல்வி, அறிவியல் மற்றும் கலாச்சார அமைப்பு ( யுனெஸ்கோ ) அதன் சர்வதேச தரக் கல்வி (ISCED) அமைப்பில் நிலை 0 (முன் ஆரம்பக் கல்வி) முதல் நிலை 8 வரை உள்ள ஒன்பது நிலைக் கல்வியை அங்கீகரித்துள்ளது. யுனெஸ்கோவின் சர்வதேசக் கல்விப் பணியகம் நாடு சார்ந்த கல்வி முறைகள் மற்றும் அவற்றின் நிலைகளின் தரவுத்தளத்தை பராமரிக்கிறது. 

## மேலும் பார்க்கவும்

* வணிகப் பள்ளி
* அமைப்பு
* கல்வி
* கல்வி நிலை
* கல்வியின் சர்வதேசத் தர வகைப்பாடு

## மேற்கோள்கள்

பகுப்பு:சமூக அமைப்புகள்
பகுப்பு:கல்வி அமைப்புகள்
கல்வி நிலை

**கல்வி நிலைகள்** (Educational stage) என்பது முறையான கற்றலின் உட்பிரிவுகளாகும், பொதுவாக ஆரம்பக் கல்வி, இடைநிலைக் கல்வி மற்றும் மூன்றாம் நிலைக் கல்வி ஆகியவற்றை உள்ளடக்கியது. ஐக்கிய நாடுகளின் கல்வி, அறிவியல் மற்றும் கலாச்சார அமைப்பு ( யுனெஸ்கோ ) அதன் சர்வதேச தரக் கல்வி (ISCED) அமைப்பில் நிலை 0 (முன் ஆரம்பக் கல்வி) முதல் நிலை 8 வரை ஒன்பது நிலைக் கல்வியை அங்கீகரித்துள்ளது. யுனெஸ்கோவின் சர்வதேசக் கல்விப் பணியகம் நாடு சார்ந்த கல்வி முறைகள் மற்றும் அவற்றின் நிலைகளின் தரவுத்தளத்தைப் பராமரிக்கிறது.  

## அமைப்பு
குழந்தைப் பருவம் மற்றும் இளமைப் பருவத்தில் கல்வி என்பது பொதுவாக குழந்தைப் பருவப் பள்ளியின் இரண்டு அல்லது மூன்று-நிலை முறை மூலம் வழங்கப்படுகிறது, அதைத் தொடர்ந்து அவர்களின் முறையான கல்வியைத் தொடர்பவர்கள் உயர்கல்வி அல்லது தொழிற்கல்வி பயில்வார்கள்.

* பாலர் கல்வி - மழலையர் பள்ளியில் (அமெரிக்கா மற்றும் கனடாவிற்கு வெளியே) குழந்தைப் பருவக் கல்வி
* ஆரம்பக் கல்வி - ஆரம்பப் பள்ளி அல்லது தொடக்கப் பள்ளியில் , சில சமயங்களில் நடுநிலைப் பள்ளியின் ஆரம்ப ஆண்டுகளில்
*  இடைநிலைக் கல்வி- இடைநிலைப் பள்ளி அல்லது உயர்நிலைப் பள்ளியில், சில சமயங்களில் நடுநிலைப் பள்ளியின் இறுதி ஆண்டுகளில்
* உயர்கல்வி அல்லது தொழிற்கல்வி

## நாடுகள் வாரியாக

### இந்தியா
ஒன்றிய மற்றும் பெரும்பாலான மாநில வாரியங்கள் "10+2+3" கல்வி முறையை ஒரே மாதிரியாகப் பின்பற்றுகின்றன. இந்த முறையில், பள்ளிகளில் 10 ஆண்டுகளும், இளையோர் கல்லூரிகளில் 2 ஆண்டுகளும், பின்னர் இளங்கலை பட்டப்படிப்புக்கு 3 ஆண்டுகள் என்றவாறு கல்வி பயிலுகின்றனர். முதல் 10 ஆண்டுகளில் 4 ஆண்டுகள் தொடக்கக் கல்விக்கும் 6 ஆண்டுகள் உயர்நிலைக் கல்விக்கும் 2 ஆண்டுகள் இளையோர் கல்லூரிக்கும் எனப் பிரிக்கப்பட்டுள்ளது. இந்த முறை 1964-66 கல்வி ஆணையத்தின் பரிந்துரையிலிருந்து உருவானது.

## மேற்கோள்கள்

பகுப்பு:பள்ளிக் கலைச்சொல்லியல்
பகுப்பு:கல்வி நிலைகள்
வாக்சுடாஃப் பகாஎண்

எண்கோட்பாட்டில், **வாக்சுடாஃப் பகாஎண்**  (*Wagstaff prime*) என்பது, 

:{{2^p+1}\over 3}; (*p* ஒரு ஒற்றைப்படைப் பகா எண்) வடிவிலமைந்த பகாஎண்ணாகும்.

இப்பகாஎண்கள், "சாமுவேல் எஸ் வாக்சுடாஃப் இளையவர்" என்ற அமெரிக்கக் கணிதவியலாளரின் பெயரால் அழைக்கப்படுகின்றன. வாக்சுடாஃப் பகாஎண்கள் புதிய மெர்சென் அனுமானத்தில் இடம்பெற்றுள்ளன; இவை குறியாக்கவியலில் பயன்படுத்தப்படுகின்றன.

## எடுத்துக்காட்டுகள்

முதல் மூன்று வாக்சுடாஃப் பகாஎண்கள்:  3, 11, 43
:\begin{align}
3 & = {2^3+1 \over 3}, \\[5pt]
11 & = {2^5+1 \over 3}, \\[5pt]
43 & = {2^7+1 \over 3}.
\end{align}

## அறியப்பட்ட வாக்சுடாஃப் பகாஎண்கள்

முதல் வாக்சுடாஃப் பகாஎண்கள் சில:
:3, 11, 43, 683, 2731, 43691, 174763, 2796203, 715827883, 2932031007403, 768614336404564651, … 

அக்டோபர் 2023 வரை வாக்சுடாஃப் பகாத்தனிகளைத் தரக்கூடிய அடுக்கெண்கள்:
:3, 5, 7, 11, 13, 17, 19, 23, 31, 43, 61, 79, 101, 127, 167, 191, 199, 313, 347, 701, 1709, 2617, 3539, 5807, 10501, 10691, 11279, 12391, 14479, 42737, 83339, 95369, 117239, 127031, 138937 (அறியப்பட்ட அனைத்து வாக்சுடாப் பகாஎண்கள்)
:141079, 267017, 269987, 374321, 986191, 4031399, …, 13347311, 13372531, 15135397 (சாத்தியமான வாக்சுடாப் பகாஎண்கள்) 

பிப்ரவரி 2010 இல் டோனி ரெயிக்சு கீழுள்ள சாத்தியமான வாக்சுடாப் பகாஎண்ணைக் கண்டுபிடித்தார்:
: \frac{2^{4031399}+1}{3}

இப்பகாஎண் 1,213,572 இலக்கங்களுடையது; மேலும் அக்காலத்தில் கண்டுபிடிக்கப்பட்டவைகளில் மூன்றாவது பெரிய வாக்சுடாஃப் பகாஎண்ணாகும்.

செப்டம்பர் 2013 இல் ரியான் பிராப்பர் என்பவர் மேலும் இரு சாத்தியமான வாக்சுடாஃப் பகாஎண்களைக் கண்டுபிடித்து அறிவித்தார்:
: \frac{2^{13347311}+1}{3}
: \frac{2^{13372531}+1}{3}

இவை ஒவ்வொன்றும் 4 மில்லியனுக்கும் சற்று அதிகமான தசம இலக்கங்களைக் கொண்டவை. 4031399, 13347311 இரண்டுக்கும் இடைப்பட்ட அடுக்கெண்கள் எதுவும் சாத்தியமான வாக்சுடாஃப் பகாஎண்களைத் தரக்கூடியவாக உள்ளனவா என்பது அறியப்படவில்லை.

மீண்டும் ஜூன் 2021 இல் ரியான் பிராப்பர் மேலுமொரு சாத்தியமான வாக்சுடாப் பகாஎண்ணைக் கண்டுபிடித்தார்:
: \frac{2^{15135397}+1}{3}

இப்பகாஎண்ணின் தசம இலக்கங்கள்  4.5 மில்லியனை விடச் சற்றுக் கூடுதலாகும்.

## மேற்கோள்கள்

## வெளியிணைப்புகள்

*
*Chris Caldwell, ''The Top Twenty: Wagstaff'' at The பிரைம் பெயிஜசு.
* Renaud Lifchitz, "An efficient probable prime test for numbers of the form (2<sup>''p''</sup>&nbsp;+&nbsp;1)/3".
* Tony Reix, "Three conjectures about primality testing for Mersenne, Wagstaff and Fermat numbers based on cycles of the Digraph under ''x''<sup>2</sup>&nbsp;&minus;&nbsp;2 modulo a prime" .
*List of repunits in base -50 to 50
*List of Wagstaff primes base 2 to 160

பகுப்பு:பகாத்தனி வகைகள்
இராம் பிரசாத் யாதவ்

**இராம் பிரசாத் யாதவ்** (*Ram Prasad Yadav*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார்.

## அரசியல் வாழ்க்கை
யாதவ் 1995ஆம் ஆண்டில் ராம் நகர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.யாதவ் 2010ஆம் ஆண்டு பீகாரில் நடைபெற்ற பீகார் சட்டமன்றத் தேர்தலில் பககா சட்டமன்றத் தொகுதியில் இராச்டிரிய ஜனதா தளம் வேட்பாளராகப் போட்டியிட்டு ஐக்கிய ஜனதா தள வேட்பாளர் பிரபாத் ரஞ்சன் சிங்கிடம் தோற்றார். இதன் முன்னர் 2005 ஆண்டு நடைபெற்ற தேர்தலிலும் இவர் தோல்வியடைந்தார். இம்முறை இவர் லாரியா சட்டமன்றத் தொகுதியில் இராச்டிரிய ஜனதா தளம் வேட்பாளராகப் போட்டியிட்டார். 

## மேலும் காண்க

* ராம்நகர், பீகார் சட்டமன்றத் தொகுதி

## மேற்கோள்கள்

பகுப்பு:ஜனதா தளம் அரசியல்வாதிகள்
பகுப்பு:பீகார் அரசியல்வாதிகள்
மினாப்பூர் சட்டமன்றத் தொகுதி

**மினாப்பூர் சட்டமன்றத் தொகுதி** (*Minapur Assembly constituency*) என்பது இந்திய மாநிலமான பீகாரில் உள்ள முசாபர்பூர் மாவட்டத்தில் உள்ள ஒரு சட்டமன்றத் தொகுதியாகும்.

## கண்ணோட்டம்
நாடாளுமன்ற மற்றும் சட்டமன்றத் தொகுதிகளின் எல்லை நிர்ணய ஆணை 2008-ன் படி, எண். 90 மினாப்பூர் சட்டமன்றத் தொகுதி பின்வரும் பகுதிகளைக் கொண்டுள்ளது: மினாப்பூர் சமூக மேம்பாட்டுத் தொகுதி-போச்சகான் சிடி பகுதியில் கர்கா, ஜாபன், கபென் சவுத்ரி, நார்கடியா, நர்மா, பட்டியாசா மற்றும் இராம்பூர் ஜெய்பால் கிராம பஞ்சாயத்துகள்.

மினாப்பூர் சட்டமன்றத் தொகுதி என்பது எண் 16, வைசாலி மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## மேற்கோள்கள்

## வெளி இணைப்புகள்
* 

பகுப்பு:பீகாரின் சட்டமன்றத் தொகுதிகள்
பனாகொடை இராணுவ முகாம்

**பனாகொடை இராணுவ முகாம்** அல்லது **பனாகொடை இராணுவத் தளம்** (*Panagoda Cantonment*) என்பது இலங்கையின், மேற்கு மாகாணத்தில் அமைந்துள்ள ஓர் இராணுவத் தளம் ஆகும். இது இலங்கைத் தரைப்படையின் பல படையணிகளின் தலைமையகமாகவும், ஆயுதக் களஞ்சியமாகவும் உள்ளது.  இங்கு இலங்கை இராணுவ மருத்துவப் படையினால் நடத்தப்படும் பிரதான இராணுவ மருத்துவமனை இயங்குகிறது. இது இலங்கையின் மிகப்பெரிய இராணுவத் தளங்களில் ஒன்றாகும்.

## வரலாறு
வெளிவிவகார மற்றும் பாதுகாப்பு அமைச்சின் முதலாவது நிரந்தரச் செயலாளரான சேர் கந்தையா வைத்தியநாதன் 1949 ஆம் ஆண்டு இலங்கை இராணுவத்தை உருவாக்கி பனாகொடையில் ஒரு பாசறையை அமைப்பதற்கான முடிவை எடுத்தார். இதற்காக 1950 ஆம் ஆண்டில், 350 ஏக்கர் நிலம் அரசாங்கத்தால் வாங்கப்பட்டது. 1952, அக்டோபர் 10 இல் கட்டுமானம்  தொடங்கி 1959 இல் நிறைவடைந்தது. பிரதமர் விஜேயானந்த தகநாயக்கா 1959 திசம்பர் 22 அன்று பிரதான கட்டிடத்தை சம்பிரதாயபூர்வமாக திறந்து வைத்தார். அப்போதிருந்து  இது ஒரு படைத்தொகுதி, மேற்கு கட்டளை, ஆதரவு படை கட்டளை மற்றும் தலைமையகமாகவும், முதலாம் பிரிவின் தலைமையகமாகவும் ஆக்கப்பட்டது. 1997 யூலை 15 அன்று, இது பதினோராம் பிரிவின் தலைமையகமாகவும் ஆக்கப்பட்டது.  2009 செப்டம்பர் 23 அன்று, பனாகொடை முகாமில் தெற்கு–பாதுகாப்புப் படைத் தலைமையகம்  உருவாக்கப்பட்டது. 2012 நவம்பர் 15 அன்று பாதுகாப்பு படைகளின் தலைமையகம் – தெற்கு என்பது  பாதுகாப்பு படைகளின் தலைமையகம்-மேற்கு என்று பெயர் மாற்றப்பட்டது.

## பனாகொடை முகாமில் தலைமையகத்தைக் கொண்ட படைப்பிரிவுகள்
* இலங்கை இலகு காலாட்படை
* இலங்கை பீரங்கிப் படையணி
* இலங்கை பொறியாளர்கள் படையணி
* இலங்கை சமிக்ஞைகள் படையணி
* பொறியாளர் சேவைகள் படையணி
* இலங்கை இராணுவ சேவைப் படை
* இலங்கை ஆயுதப்படை
* இலங்கை இராணுவ மருத்துவப் படை
* இலங்கை இராணுவ ஜெனரல் சர்வீஸ் கார்ப்ஸ்

## மேற்கோள்கள்

பகுப்பு:கொழும்பு மாவட்டம்
பகுப்பு:இலங்கை இராணுவத் தளங்கள்
பகுப்பு:கொழும்பிலுள்ள கட்டடங்களும் கட்டமைப்புக்களும்
மென்பவளக் கடற்குதிரை

**மென்பவளக் கடற்குதிரை** (*Hippocampus debelius; கிப்போகாம்பசு டெபெலியசு*), என்பது சிங்னாதிடே குடும்பத்தினைச் சார்ந்த கடல் மீன் சிற்றினமாகும். செங்கடலில் உள்ள சூயசு வளைகுடாவில் சேகரிக்கப்பட்ட இரண்டு மாதிரிகளிலிருந்து மட்டுமே இது விவரிக்கப்பட்டது. இக்கடற்குதிரை 15 முதல் 30 மீட்டர் அடி ஆழ நீரில் வாழும். இவை மென்மையான பவளப் பாறைகளுடன் தொடர்புடையன எனக் கண்டறியப்பட்டது. இந்த சிற்றினத்தைப் பற்றிய தகவல்கள் அதிகம் அறியப்படவில்லை என்றாலும், இது மற்ற கடற்குதிரைகளைப் போலவே ஓட்டுமீன்களையும் உண்ணும் என்று எதிர்பார்க்கப்படுகிறது. இது முட்டையிட்டுக் குட்டிபோடும் இனப்பெருக்க முறையினை மேற்கொள்கின்றன. முட்டைகள் பொருக்கும் முன் ஆண் கடற்குதிரைகள் இம்முட்டைகளைத் தனது இனப்பெருக்கப் பையில் எடுத்து வைத்து அடைகாக்கும்.

## அடையாளம் காணல்
சேகரிக்கப்பட்ட கடற்குதிரை மாதிரிகள் சுமார் 2.4 சென்டிமீட்டர் (0.94 அங்குலம்) நீளமிருந்தன. இவை குமிழ் முனை, குறைந்த கோணக் கூம்பு மற்றும் தலை, உடற்பகுதி மற்றும் வால் ஆகியவற்றில் நீண்ட மெல்லிய முள்ளெலும்புகளுடன் ஒரு நடுத்தர அளவிலான மூக்கினைக் கொண்டுள்ளன. முதுகெலும்புகள் அடர் பழுப்பு அல்லது கருப்பு நிற நுனிகளைக் கொண்டுள்ளன.

## பெயரிடுதல்
ஒரு காவல்காரராகத் தனது தொழில்முறை வாழ்க்கையைத் தொடங்கிய போதிலும், கடல் வாழ்க்கை குறித்த பல புத்தகங்களை எழுதிய செருமன் இயற்கை ஆர்வலர் கெல்முட் டெபெலியசை சிற்றினப் பெயர் கௌரவிக்கிறது.

## மேற்கோள்கள்

## மேலும் வாசிக்க

* புழுக்கள்
* iSeahorse
* IUCN Seahorse, Pipefish & Stickleback Specialist Group

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கடற்குதிரை
ஜெலுத்தோங் மக்களவைத் தொகுதி

**ஜெலுத்தோங் மக்களவைத் தொகுதி** (மலாய்: *Kawasan Persekutuan Bayan Baru*; ஆங்கிலம்: *Bayan Baru Federal Constituency*; சீனம்: 峇央峇鲁国会议席) என்பது மலேசியா, பினாங்கு மாநிலத்தில், வடகிழக்கு  பினாங்கு தீவு மாவட்டத்தில் (*Northeast Penang District*) அமைந்துள்ள ஒரு மக்களவைத் தொகுதி (**P050**) ஆகும்.

ஜெலுத்தோங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் பொதுத் தேர்தல் நடைபெற்றது. 

1974-ஆம் ஆண்டில் இருந்து ஜெலுத்தோங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## ஜெலுத்தோங்
பினாங்கு மாநிலத்தில் ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி; முன்பு காலத்தில் இங்கு தமிழர்கள் அதிகமாக வாழ்ந்தார்கள். 1980-ஆம் ஆண்டுகளில் நகரமயமாக்கல், இந்தப் பகுதியைப் பெருநகரப் புறநகர்ப் பகுதியாக மாற்றி அமைத்தது. 

ஒரு காலத்தில் இங்கு டயரா கோசதுலாட்டா (*Dyera Costulata*) எனும் ஒரு வகையான ஜெலுத்தோங் மரங்கள் அதிகமாக இருந்ததாக நம்பப்படுகிறது. அந்த மரnக்களின் நினைவாக ஜெலுத்தோங் என்று இந்த இடத்திற்குப் பெயரிடப்பட்டது. மலேசியாவின் பிரபல வழக்கறிஞரான கர்பால் சிங் (*Karpal Singh*), ஜெலுத்தோங் மக்களவைத் தொகுதியில்தான் முதன்முதலில் தேசிய அரசியல் அரங்கில் காலடி எடுத்து வைத்தார்.

31 சூலை 1978 தொடங்கி 29 நவம்பர் 1999 வரையில் 20 ஆண்டுகளுக்கும் மேலாகப் பதவியில் இருந்தார். இவர் 'ஜெலுத்தோங் புலி' (*Tiger of Jelutong*) எனும் புனைப் பெயரைப் பெற்றார்.

## ஜெலுத்தோங் புறநகர்ப் பகுதிகள்

* பத்து பெரிங்கி (*Batu Ferringhi*)
* தஞ்சோங் பூங்கா (*Tanjung Bungah*)
* தஞ்சோங் தொக்கோங் (*Tanjung Tokong*)
* புலாவ் திக்குஸ் (*Pulau Tikus*)
* பத்து லஞ்சாங் (*Batu Lanchang*)
* ஆயர் ஈத்தாம், பினாங்கு (*Air Itam*)
* பாயா தெருபோங் (*Paya Terubong*)
* ஜெலுத்தோங் (*Jelutong*)
* குளுகோர் (*Gelugor*)

## ஜெலுத்தோங் மக்களவைத் தொகுதி

## ஜெலுத்தோங் மக்களவைத் தேர்தல் முடிவுகள் 2022

## ஜெலுத்தோங் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* ஜார்ஜ் டவுன், பினாங்கு
* ஜெலுத்தோங்
* தாசேக் குளுகோர்
* புவா பாலா கிராமம்
* பத்து உபான்

## வெளி இணைப்புகள்

பகுப்பு:பினாங்கு நாடாளுமன்றத் தொகுதிகள்
மானவ் தர்ம சபா

**மானவ் தர்ம சபா** (*Manav Dharma Sabha*) என்பது  பிரித்தானிய இந்தியா காலத்திலிருந்து குசராத்தில் தொடங்கப்பட்ட ஆரம்பகால சமூக-மத சீர்திருத்த அமைப்புகளில் ஒன்றாகும். இது 1844 சூன் 22 அன்று சூரத் துர்காராம் மஞ்சாராம் மேத்தா, தடோபா பாண்டுரங் தர்கத்கர் மற்றும் ஒரு சிலரால் நிறுவப்பட்டது. கிறித்தவ, இசுலாமிய மற்றும் இந்து மதங்களில் உள்ள பாசாங்குத்தனமான கலைகளை அம்பலப்படுத்துவதே சபையின் குறிக்கோள்களாக இருந்தன. இது மிகக் குறுகிய ஆயுட்காலம் கொண்டது மற்றும் 1846 இல் தடோபா பம்பாய் புறப்பட்டதால் அது இல்லாமல் போனது, துர்காராம் 1852 இல் ராஜ்கோட் புறப்பட்டார்.

மானவ் தர்ம சபையின் முக்கிய நோக்கம் உண்மை மற்றும் ஒழுக்கத்தின் அடிப்படையில் உண்மையான மதத்தின் நேர்மறையான பக்கத்தை முன்னிலைப்படுத்துவதாகும். ஒரே கடவுள் மட்டுமே இருப்பதை நம்பும் ஒரு கருத்தான ஏகத்துவவாதத்தின் கருத்தை இந்த அமைப்பு ஏற்றுக்கொண்டது. இந்த அமைப்பு ஒவ்வொரு ஞாயிற்றுக்கிழமையும் பொதுக்கூட்டங்களை ஏற்பாடு செய்து, அதில் பேச்சாளர்கள் சாதிவாதத்தை கைவிடவும், விதவைகளின் மறுமணத்தை ஊக்குவிக்கவும், உருவ வழிபாடு நடைமுறையை நிறுத்தவும் அறிவுறுத்தினர். இந்த அமைப்பின் முக்கிய செயல்பாடு சமூகத்திலிருந்து மூடநம்பிக்கைகளை ஒழிப்பதும், மக்கள் மாயாஜாலம், மந்திரவாதம் மற்றும் பிற முறைகேடுகளைச் செய்யாமல் இருப்பதை உறுதி செய்வதும் ஆகும்.

## மேற்கோள்கள்

பகுப்பு:இந்து இயக்கங்கள்
பகுப்பு:குசராத் வரலாறு
பானோதியா

**பானோதியா** (*Bhanotia*) என்பது இந்திய மற்றும் பசிபிக் பெருங்கடல்களை பூர்வீகமாகக் கொண்ட கடல் கொவிஞ்சி மீன்களின் ஒரு பேரினமாகும்.

## சிற்றினங்கள்
இந்த பேரினத்தில் தற்போது அங்கீகரிக்கப்பட்ட மூன்று சிற்றினங்கள் உள்ளன:

* *பானோதியா பேசியோலாடா* (ஏ. எச். ஏ. தும்மெரில், 1870)
* *பானோதியா நுடா* சி. இ. தாசன், 1978 
* *பானோதியா பாக்கிராடியாட்டா* ஜி. ஆர். ஆலன் & குயிட்டர், 1995

## மேற்கோள்கள்

பகுப்பு:மீன் பேரினங்கள்
பகுப்பு:கடல் கொவிஞ்சி
புலி கடல் கொவிஞ்சி

**புலி கடல் கொவிஞ்சி** (*Tiger pipefish*-*பிலிகாம்பசு தைக்ரிசு*) எனும் கடல் கொவிஞ்சி மீன் ஆத்திரேலியா சுற்றியுள்ள கடல் நீரில் 2 முதல் 27 மீட்டர் (6 முதல் 88 ) ஆழத்தில் வாழும் ஒரு மீன் சிற்றினம். இந்த மீனினம் 29.6 சென்டிமீட்டர் (11.7 அங்குலம்) நீளம் வரை வளரும். இந்த சிற்றினமே இதன் பேரினத்தில் அறியப்பட்ட ஒரே உயிரினம் ஆகும்.

## மேற்கோள்கள்

## வெளி இணைப்புகள்
* ஆஸ்திரேலியாவின் மீன்கள் : பிலிகாம்பசு தைக்ரிசு''

பகுப்பு:கடல் கொவிஞ்சி
டிசிப்ரோசியம்(II) குளோரைடு

**டிசிப்ரோசியம்(II) குளோரைடு** (*Dysprosium(II) chloride*) என்பது DyCl2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியம் இரு குளோரைடு, டிசிப்ரோசியம் டைகுளோரைடு என்ற பெயர்களாலும் இது அழைக்கப்படுகிறது. டிசிப்ரோசியமும் குளோரினும் சேர்ந்து இந்த அயனச் சேர்மம் உருவாகும். டிசிப்ரோசியம் சேர்மங்களில் டிசிப்ரோசித்தின் இயல்பான ஆக்சிசனேற்ற நிலை +3 ஆக இருக்கும் ஆனால் இந்த உப்பு ஒரு குறைக்கப்பட்ட நிலையிலுள்ள சேர்மமாகும். 

டிசிப்ரோசியம்(II) குளோரைடு தோற்றத்தில் பளபளப்பான கருப்பு நிறத்தில் இருக்கும். உப்பு காற்றில் வெளிப்பட்டால் ஆக்சிசனேற்றத்தால் சேதமடைகிறது. இது ஒரு மின் தடையை கொடுக்கும் சேர்மமாகும்.
 
இசுட்ரோன்சியம் புரோமைடு, இட்டெர்பியம் டைகுளோரைடு மற்றும் டெர்பியம் டைகுளோரைடு ஆகிய சேர்மங்களின் கட்டமைப்பை போன்ற அமைப்பையே இதுவும் கொண்டுள்ளது. டிசிப்ரோசியம்(II) குளோரைடு இரண்டு வடிவங்களில் காணப்படுகிறது. குறைந்த வெப்பநிலை வடிவம் 652 °செல்சியசு வெப்பநிலைக்கும் குறைவாக உள்ளது.  a=6.69, b=6.76, மற்றும் c=7.06 Å என்ற அளவுகளில் அலகு செல் பரிமாணங்கள் உள்ளன.

## தயாரிப்பு
உருகிய டிசிப்ரோசியம் முக்குளோரைடை டிசிப்ரோசியம் உலோகத்துடன் சேர்த்து சூடாக்கி, விரைவாகத் தணிப்பதன் மூலம் டிசிப்ரோசியம்(II) குளோரைடு சேர்மத்தை தயாரிக்கலாம். மாலிப்டினம், நையோபியம் அல்லது தாண்டலம் புடக்குப்பிகள் பயன்படுத்தப்பட்டால் டிசிப்ரோசியம் உலோகக் கலவை உருவாவதைத் தவிர்க்க இயலும்.
## வினைகள்
டிசிப்ரோசியம்(II) குளோரைடு சேர்மம் பொட்டாசியம் குளோரைடு, சோடியம் குளோரைடு இளக்கிகளுடன் சேர்க்கப்பட்டால் தைட்டானியம் டைகுளோரைடை  தைட்டானியம் உலோகமாக குறைக்கும் திறன் கொண்டது.

: Ti2+ + 2Dy2+ → Ti (திண்மம்) + 2Dy3+

## தொடர்புடைய பிற சேர்மங்கள்
இலித்தியத்துடன் சேர்ந்த ஒரு முப்படி டிசிப்ரோசியம்(II) குளோரைடு சேர்மமும் அறியப்படுகிறது:(LiDy2Cl5) இலித்தியம் உலோகத்தையும் டிசிப்ரோசியம்(III) குளோரைடு ஆகியவற்றை ஒன்றாகச் சேர்த்து  700 °செல்சியசு வெப்பநிலைக்கு  சூடாக்குவதன் மூலம் இந்த முப்படி சேர்மம் தயாரிக்கப்படுகிறது. இதுவும் கருப்பு நிறத்தில் காணப்படும். LiDy2Cl5 சேர்மத்தின் கட்டமைப்பு ஒற்றைச்சரிவச்சு படிக அமைப்பில்  C2/c 4 என்ற இடக்குழுவில் a = 16.45.6 ; b = 6.692; மற்றும்  c = 7.267; என்ற அணிக்கோவை அளவுருக்களும்  β = 95.79° என்ற கோண அளவும் கொண்ட படிக வடிவமாக உள்ளது.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:குளோரைடுகள்
பகுப்பு:இலந்தனைடு ஆலைடுகள்
அக்மெதியா

**அக்மெதியா** (*Ahmetia*) **அச்சாஜா** என்பது லைசெனிடே குடும்பத்தைச் சேர்ந்த பட்டாம்பூச்சி சிற்றினமாகும். இது முன்பு கோவேனியா என்று அழைக்கப்பட்டது. இது *அக்மெதியா* பேரினத்தின் ஒற்றை உயிரலகு சிற்றினம் (உண்மையில் ஒரு டாச்சினா ஈ பேரினத்தைக் குறிக்கிறது).  இது சில நேரங்களில் கோராகினி இனக்குழுவில் வகைப்படுத்தப்படுகிறது. ஆனால் இது செரித்ரிநியின் நெருங்கிய சிற்றினமாக இருக்கலாம். இது தாய்லாந்து மற்றும் வியட்நாமில் காணப்படுகிறது.[1]
thumb

## மேற்கோள்கள்

## வெளி இணைப்புகள்
* 
* 

பகுப்பு:பட்டாம்பூச்சிகள்
பகுப்பு:கணுக்காலி பேரினங்கள்
பாலிக் புலாவ் மக்களவைத் தொகுதி

**பாலிக் புலாவ் மக்களவைத் தொகுதி** (மலாய்: *Kawasan Persekutuan Balik Pulau*; ஆங்கிலம்: *Balik Pulau Federal Constituency*; சீனம்: 峇央峇鲁国会议席) என்பது மலேசியா, பினாங்கு மாநிலத்தில், தென்மேற்கு  பினாங்கு தீவு மாவட்டத்தில் (*Southwest Penang Island District*) அமைந்துள்ள ஒரு மக்களவைத் தொகுதி (**P053**) ஆகும்.

பாலிக் புலாவ் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் பொதுத் தேர்தல் நடைபெற்றது. 

1974-ஆம் ஆண்டில் இருந்து பாலிக் புலாவ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாலிக் புலாவ்
பாலிக் புலாவ் புறநகர்ப்பகுதி பினாங்கு, தென்மேற்கு பினாங்கு தீவு மாவட்டத்தில்; பினாங்குத் தீவின் தென்மேற்கு முனையில் அமைந்துள்ள நகரம். மற்றும் இது தென்மேற்கு பினாங்கு தீவு மாவட்டத்தின் நிர்வாக மையமாகவும் உள்ளது. 

1794 இல் பிரித்தானிய கிழக்கிந்திய நிறுவனத்தால் *(British East India Company);* பாலிக் புலாவ் வேளாண் நகரம் நிறுவப்பட்டது. இன்றுவரை, பாலிக் புலாவின் பொருளாதாரம் வேளாண்மைத் துறையைப் பெரிதும் நம்பி உள்ளது. பினாங்கின் மிகவும் பிரபலமான விளைபொருட்களான ஜாதிக்காய், கிராம்பு மற்றும் டுரியான் பழங்கள் போன்றவை இங்கு இன்றைய வரையிலும் அதிகமாய் அறுவடை செய்யப் படுகின்றன.

## பாலிக் புலாவ் புறநகர்ப் பகுதிகள்

பாலிக் புலாவ் நகர்ப் பகுதி பினாங்கு தீவின் மேற்குப் பகுதியில் அமைந்து இருந்தாலும், பரபரப்பான நகர மையத்துடன் ஒப்பிட்டுப் பார்க்கையில் பொதுவாக அமைதியான நகர்ப்பகுதி என்று சொல்லலாம். இருப்பினும் அண்மைய கால நகரமயமாக்கல் பாலிக் புலாவ் நகரத்தையும் விட்டு வைக்கவில்லை. குடியிருப்பு மேம்பாட்டுத் திட்டங்கள் துரிதமாகி வருகின்றன.

பாலிக் புலாவ் அதன் பல்வேறு வகையான டுரியான்களுக்குப் பெயர் பெற்றது. ஒவ்வோர் ஆண்டும், மே மாதம் தொடங்கி ஆகஸ்டு மாதம் வரையிலான காலக் கட்டத்தில், பெரிய அளவில் சுற்றுலாப் பயணிகளின் கூட்டத்தை ஈர்க்கின்றது.

## பாலிக் புலாவ் மக்களவைத் தொகுதி

## பாலிக் புலாவ் மக்களவைத் தேர்தல் முடிவுகள் 2022

## பாலிக் புலாவ் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* ஜார்ஜ் டவுன், பினாங்கு
* பாலிக் புலாவ்
* ஜெலுத்தோங்
* தாசேக் குளுகோர்
* பத்து உபான்

## வெளி இணைப்புகள்

பகுப்பு:பினாங்கு நாடாளுமன்றத் தொகுதிகள்
தூலியம்(III) ஆக்சலேட்டு

*தூலியம்(III) ஆக்சலேட்டு*' (*Thulium(III) oxalate*) என்பது Tm2(C2O4)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தூலியத்தின் ஆக்சலேட்டு உப்பாக இது கருதப்படுகிறது. தூலியம்(III) குளோரைடின் நீரிய கரைசல் மற்றும் இருமெத்தில் ஆக்சலேட்டின் பென்சீன் கரைசல் ஆகியனவற்றை ஒன்றாகச் சேர்த்து வினைபுரியச் செய்வதன் மூலம் இதன் நீரேற்று சேர்மத்தை தயாரிக்கலாம். தூலியத்தின் ஐந்து நீரேற்றை வெப்பத்தால் சிதைத்தால் தூலியத்தின் இருநீரேற்றைப் பெற முடியும். இது மேலும் சூடுபடுத்தப்பட்டால்  துலியம்(III) ஆக்சைடைப் பெறலாம். ஐதரோகுளோரிக் அமிலத்துடன் தூலியம்(III) ஆக்சலேட்டு வினைபுரிந்து  H[Tm(C2O4)2]·6H2O சேர்மத்தைக் கொடுக்கிறது. 
 
## மேற்கோள்கள்

பகுப்பு:தூலியம் சேர்மங்கள்
பகுப்பு:ஆக்சலேட்டுகள்
வனகாம்பசு

***வனகாம்பசு*** (*Vanacampus*) என்பது ஆத்திரேலிய கடற்கரைகளைச் சுற்றியுள்ள கடற்நீர்ப் பகுதிகளில் காணப்படும் கடல் கொவிஞ்சி மீன்களின் ஒரு பேரினமாகும்.

## சிற்றினங்கள்
இந்த பேரினத்தில் தற்போது அங்கீகரிக்கப்பட்ட நான்கு சிற்றினங்கள் உள்ளன: 

* *வனகாம்பசு மார்கரிட்டிபர்* (டபிள்யூ. கே. எச். பீட்டர்சு, 1868)
* *வனகாம்பசு பிலிப்பி*  (ஏ. எச். எசு. லூகாசு, 1891)  
* *வனகாம்பசு போசிலோலேமசு*  (டபிள்யூ. கே. எச். பீட்டர்ஸ், 1868)  
* *வனகாம்பசு வெர்கோய்* (வேய்ட் & ஹேல், 1921)

## மேற்கோள்கள்

பகுப்பு:மீன் பேரினங்கள்
பகுப்பு:கடல் கொவிஞ்சி
தூலியம் அயோடேட்டு

**தூலியம் அயோடேட்டு**  (*Thulium iodate*) என்பது Tm(IO3)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெர்ரயோடிக் அமிலமும் 160 பாகை செல்சியசு வெப்பநிலையில் நீரிலுள்ள தூலியம் பெர்ரயோடேட்டும் நீர்வெப்ப வினையில் வினைபுரிந்தால் தூலியம் அயோடேட்டு  உருவாகும். கொதிக்கும் ஐதரோ குளோரிக் அமிலத்தில் தூலியம் அயோடேட்டு படிகங்கள் படிகமாகும்.  25 பாகை செல்சியசு வெப்பநிலையில் நீரில் இதன் கரைதிறன் 1.467±0.001 10−3 mol·dm−3 ஆகும். இருமெத்தில்சல்பாக்சைடை நீருடன் சேர்த்தால் நீரின் கரைதிறன் மேலும் குறைகிறது. 

## மேற்கோள்கள்

பகுப்பு:தூலியம் சேர்மங்கள்
பகுப்பு:அயோடேட்டுகள்
நெரோபிசு

**நெரோபிசு** (*Nerophis*) என்பது கிழக்கு அத்திலாந்திக்குப் பெருங்கடலை பூர்வீகமாகக் கொண்ட கடல் கொவிஞ்சி மீன்களின் பேரினமாகும்.

## சிற்றினங்கள்
இந்த பேரினத்தில் தற்போது மூன்று அங்கீகரிக்கப்பட்ட சிற்றினங்கள் உள்ளன.

படிமம்:Nerophis_lumbriciformis_Batz.jpg|alt=Nerophis lumbriciformis| *நெரோபிசு லும்ப்ரிசிபாமிசு*
படிமம்:Nerophis_maculatus.jpg|alt=Nerophis maculatus| *நெரோபிசு மாகுலடசு*
படிமம்:Nerophis_ophidion2.JPG|alt=Nerophis ophidion| *நெரோபிசு ஓபிடியன்*


## மேற்கோள்கள்

பகுப்பு:மீன் பேரினங்கள்
பகுப்பு:கடல் கொவிஞ்சி
பென்னி (யானை)

**பென்னி** (*Fanny*) என்பது ஓர் ஆசிய யானையாகும். பெண் யனையான இது தனது வாழ்க்கையின் பெரும்பகுதியை ரோட் தீவின் பாவ்டக்கெட்டில் உள்ள ஒரு சிறிய விலங்குக் காட்சிச்சாலையில் கழித்தது.

## வாழ்க்கை வரலாறு
ஆசியக் காடுகளில் பிறந்த பென்னி, *ரிங்லிங் பிரதர்ஸ்* மற்றும் *பார்னம் & பெய்லி* என்ற சர்க்கஸ் நிறுவனத்திடமிருந்து 1958இல் பாவ்டக்கெட் நகரத்தால் $2,500க்கு வாங்கப்பட்டது. பின்னர் பென்னி நகரத்தின் அடையாளமாக மாறியது. மேலும், பாவ்டக்கெட்டின் சிலேட்டர் பூங்கா விலங்குக் காட்சிசாலையில் மூன்று தசாப்தங்களுக்கும் மேலாக இருந்தது. பென்னி ஒரு சிறிய கொட்டகையில் காலில் ஒரு இரும்புச் சங்கிலியால் கட்டப்பட்டு இருந்தது. அமெரிக்காவின்  *60 மினிட்ஸ்* என்ற தொலைக்காட்சி நிகழ்சியில் பூங்காவின் பராமரிப்புப் பற்றி விமர்சிக்கப்பட்டது. 

1993 ஆம் ஆண்டில், நகர சபை மிருகக்காட்சிசாலையை மூடியது. ஆனால் பென்னியின் தலைவிதி குறித்து குடிமக்கள் கவலை தெரிவித்தனர். ஒரு சில விலங்கு ஆர்வலர் குழுக்களின் ஆதரவுடன் ஜூன் 7,1993 இரவு, டெக்சஸின் மர்சிசனில் உள்ள *கிளீவ்லேண்ட் அமோரி பிளாக் பியூட்டி* பண்ணைக்கு பென்னி கொண்டு செல்லப்பட்டது. பண்ணையில் இருந்தபோது, பென்னிக்கு தாரா என்று மறுபெயரிடப்பட்டது. 

பென்னி ஆகஸ்ட் 2003 இல் இறக்கும் வரை *பிளாக் பியூட்டி* பண்ணையில் வாழ்ந்தது. பண்ணையின் கூற்றுப்படி,யானை இறக்கும்போது அதற்கு 63 வயது ஆகியிருந்தது. அதன் மரணத்தை அறிந்ததும், *தி பிராவிடன்ஸ் ஜர்னல்* பென்னிக்கு இரங்கல் செய்தியை வெளியிட்டது. 2007 ஆம் ஆண்டில், பாவ்டக்கெட் நகரம் ஒரு கண்ணாடியிழை சிற்பத்தை அதற்கு அர்ப்பணித்தது. இதனை அதன் கொட்டகையின் இன்றும் பார்வையாளர்கள் காணலாம்.

## புகைப்படங்கள்

படிமம்:Fanny_the_elephant.jpg|alt=Fanny at Slater Park|சிலேட்டர் பூங்காவில் பென்னி
படிமம்:Fannybarn.JPG|alt=Fanny's now vacant barn & enclosure in Pawtucket, 2009|பாவ்டக்கெட், 2009 இல் பென்னி அடைத்து வைக்கப்பட்டிருந்த கொட்டகை மற்றும் அடைப்பு
படிமம்:Fannysculpture.JPG|alt=Sculpture of Fanny in Slater Park|சிலேட்டர் பூங்காவில் உள்ள பென்னியின் சிற்பம்


## மேற்கோள்கள்

பகுப்பு:புகழ் பெற்ற யானைகள்
புள்ளி கடல் கொவிஞ்சி

**புள்ளி கடல் கொவிஞ்சி** (*Spotted pipefish*) *நெரோபிசு மாகுலேட்டசு* என்பது கிழக்கு அத்திலாந்திக்கு :போர்ச்சுகல் மற்றும் அசோர்சு, மத்தியதரைக்கடல், குறிப்பாக மேற்குப் பகுதி மற்றும் அட்ரியாடிக் கடலில் காணப்படும் கடல் கொவிஞ்சி மீன் சிற்றினமாகும். உள்பொரி முட்டைகளை இந்த மீன்கள் கடற்பகுதிகளில் மிதவெப்பமண்டலப்பகுதி வாழ் மீன்கள் ஆகும் இவை அதிகபட்சமாக  நீளம் வரை வளரக்கூடியது. இவை  ஆழம் வரை கடலோரப் பாறைத் தளங்களிலும், நீர்வாழ் தாவரங்கள் மற்றும் பாசி படர்ந்த பகுதிகளிலும் வாழ்கிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கடல் கொவிஞ்சி
பிசர் கடற்குதிரை

**பிசர் கடற்குதிரை** (Fisher's seahorse) அல்லது **அவாயித் தீவு கடற்குதிரை** என்று அழைக்கப்படும் ***கிப்போகாம்பசு பிசரி*** என்பது சிங்னாதிடே குடும்பத்தைச் சேர்ந்த ஒரு மீன் சிற்றினமாகும். இது அவாய் தீவுகளில் இருப்பதாக அறியப்படுகிறது. இருப்பினும் முந்தைய தவறான அடையாளங்கள் ஆத்திரேலியா மற்றும் நியூ கலிடோனியாவில் இவ்வினங்கள் இருப்பதாகச் சுட்டிக்காட்டின. வாழ்விட விருப்பத்தேர்வுகள் தெரியவில்லை. ஆனால் இது கரையிலிருந்து வெகு தொலைவில் மற்றும் 100 மீட்டருக்கும் (330 அடி) அதிகமான ஆழத்தில் காணப்படுகிறது. உணவுப் பழக்கங்கள் குறித்தும் தகவல் எதுவும் இல்லை. ஆனால் மற்ற கடற்குதிரைகளைப் போலவே சிறிய ஓட்டுமீன்களை உண்ணுகின்றன என்று எதிர்பார்க்கப்படுகிறது. அவாயித் தீவுகளில் காணப்படும் கிப்போகாம்பசு பேரினத்தில் காணப்படும் மூன்று பேரினங்களில் கிப்போகாம்பசு பிசரி ஒன்றாகும். இவை உள்பொரிமுட்டியிடும் இனங்களாகும். ஆண்கள் முட்டையிலிருந்து குட்டிகள் வெளியேறும் முன் அடைகாக்கின்றன. இவை 8 சென்டிமீட்டர் (3,1 அங்குலம்) நீளம் வரை வளரக்கூடியது. இதனுடைய சிற்றினப் பெயரும் பொதுப்பெயரும் இசுடான்போர்ட் பல்கலைக்கழகத்தின் "வால்டர் வி. பிசர்" நினைவாக இடப்பட்டது. இசுடான்போர்டில் ஜோர்டான் மற்றும் எவர்மானின் சக ஊழியராக இருந்தார் வால்டர் கென்ரிக் பிசர் இருந்தார். இப்பெயரில் "வி" எனும் எழுத்து ஒரு எழுத்துப்பிழையாகக் கருதப்படுகிறது.

## மேற்கோள்கள்

## மேலும் வாசிக்க

* வோர்ம்ஸ்
* ஐசீஹார்ஸ்
* ஐ. யூ. சி. என் சீஹார்ஸ், பைப்ஃபிஷ் & ஸ்டிக்ல்பேக் நிபுணர் குழு

பகுப்பு:கடற்குதிரை
நானோகாம்பசு

***நானோகாம்பசு*** (*Nannocampus*) என்பது இந்திய மற்றும் பசிபிக் பெருங்கடல்களை பூர்வீகமாகக் கொண்ட கடல் கொவிஞ்சி மீன்களின் பேரினமாகும். இப்பேரினத்தில் தற்போது  அங்கீகரிக்கப்பட்ட ஐந்து சிற்றினங்கள் உள்ளன.

* *நானோகாம்பசு எலிகான்சு* ஜே. எல். பி. சுமித், 1953 (எலிகான்ட் கடல் கொவிஞ்சி) 
* *நானோகாம்பசு லிண்டேமனென்சிசு*  (விட்லி, 1948)  வண்ணக் கடல் கொவிஞ்சி
* *நானோகாம்பசு பிக்டசு* (தங்கர், 1915) தடைப்பாறை கடல் கொவிஞ்சி
* *நானோகாம்பசு சபோசியசு* குந்தர், 1870 (எலும்பு-தலை கடல் கொவிஞ்சி) 
* *நானோகாம்பசு வெபரி* தங்கர், 1915 (தடைப்பாறை கடல் கொவிஞ்சி) 

## மேற்கோள்கள்
டிசிப்ரோசியம்(II) அயோடைடு

**டிசிப்ரோசியம்(II) அயோடைடு**  (*Dysprosium(II) iodide*) என்பது DyI2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் அயோடினும் சேர்ந்து இச்சேர்மம் உருவாகிறது. 

## தயாரிப்பு
டிசிப்ரோசியம்(III) அயோடைடுடன் டிசிப்ரோசியம் உலோகத்தைச் சேர்த்து வெற்றிடத்தில் 800 முதல் 900 பாகை செல்சியசு வெப்பநிலையில் வினைபுரியச் செய்து டிசிப்ரோசியம்(II) அயோடைடு தயாரிக்கப்படுகிறது.

:Dy + 2 DyI3 → 3 DyI2

பாதரச(II) அயோடைடுடன் டிசிப்ரோசியம் வினைபுரிந்தாலும் டிசிப்ரோசியம்(II) அயோடைடு உருவாகிறது: 
:Dy + HgI2 → DyI2 + Hg

டிசிப்ரோசியமும் அயோடினும் நேரடியாக வினையில் ஈடுபட்டாலும் டிசிப்ரோசியம்(II) அயோடைடு உருவாகிறது:

:Dy + I2 → DyI2

## பண்புகள்
டிசிப்ரோசியம்(II) அயோடைடு அடர் ஊதா-கருப்பு நிறத்திலுள்ள ஒரு திடப்பொருளாகும். இது எளிதில் ஈரமுறிஞ்சி நீர்த்துப்போகும். உலர்ந்த மந்த வாயு அல்லது வெற்றிடத்தில் மட்டுமே இதை சேமித்து வைக்க முடியும். காற்றில் இது ஈரப்பதத்தை உறிஞ்சி நீரேற்றாக மாறும். ஆனால் அவை நிலையற்றவை மற்றும் விரைவாக அயோடைடு ஆக்சைடுகளாக மாறி ஐதரசன் வாயுவை வெளியிடும். இந்த செயல்முறை நீர் முன்னிலையில் வேகமாக நிகழ்கிறது. டிசிப்ரோசியம்(II) அயோடைடு சேர்மம் காட்மியம் குளோரைடு போன்ற படிக அமைப்பைக் கொண்டுள்ளது. இது டெட்ரா ஐதரோபியூரான், பியூட்டனால் மற்றும் பீனால் ஆகியவற்றுடன் சேர்ந்து அணைவுச் சேர்மங்களை உருவாக்கும்.

## பயன்கள்
டிசிப்ரோசியம்(II) அயோடைடு மற்றும் சிலிக்கான் டெட்ராகுளோரைடு ஆகியவற்றுக்கு இடையேயான வினையில் டிரைகுளோரோசிலில் இயங்குறுப்புகள் உருவாகின்றன. இவை ஆல்க்கைன்களின் முப்படியாதல் வினையை வினையூக்கம் செய்கின்றன.

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:அயோடைடுகள்
காசிம் ரசிவி

**காசிம் ரசிவி** (*Kasim Razvi*) 17 ஜூலை 1902-15 ஜனவரி 1970) ஐதராபாத் இராச்சியத்தின் அரசியல்வாதி ஆவார். 1946 டிசம்பர் முதல் 1948 இல் மாநில இணைப்பு வரை மஜ்லிசே இத்திகாதுல் முசுலிமீன் கட்சியின் தலைவராக இருந்தார். அவர் மாநிலத்தில் இரசாக்கர் என்ற போராளிக் குழுவின் நிறுவனராகவும் இருந்தார். இவர் ஐதராபாத் நிசாமுடன் நெருக்கமாக இருந்தார். ஐதராபாத் மாநிலத்தை இந்திய ஒன்றியத்துடன் இணைப்பதை இவர் எதிர்த்தார். நிசாமின் சுதேச அரசை இந்தியாவுக்கு பதிலாக பாக்கித்தானுடன் சேர்க்கும் திட்டமும் இவரிடம் இருந்தது. 

## ஆரம்ப வாழ்க்கை மற்றும் தொழில்
காசிம் ரசிவி ஐக்கிய மாகாணங்களில் பிறந்தார்   அலிகார் முஸ்லிம் பல்கலைக்கழகத்தில் சட்டம் பயின்றார். பட்டப்படிப்புக்குப் பிறகு ஐதராபாத் மாநிலத்திற்கு குடிபெயர்ந்தார். நகரில் முகமது அலி பாசிலிடம் ஒரு குறுகிய பயிற்சி பெற்றார். பின்னர் இவர் ஒசுமானாபாத் மாவட்டத்திலுள்ள லாத்தூரில் வழக்கறிஞராக பயிற்சியைத் தொடங்கினார். அங்கு இவரது மாமனார் அப்துல் ஹை துணைக் கண்காணிப்பாளராக இருந்தார்.

முன்னாள் ஐதராபாத் அரசின் ஊழியர் முகமது ஐதர் கருத்துப்படி, லத்தூரில் சட்டம் ஒழுங்கு சீர்குலைந்து இருந்தது. ரசிவி நிழல் பரிவர்த்தனைகளில் ஈடுபட்டு சிறிது செல்வத்தை குவித்தார். அனைத்திந்திய மஜ்லிசே இத்திகாதுல் முசுலிமீன்கட்சியில் சேர்ந்த பிறகு, ரசிவி தனது சொத்துக்கள் அனைத்தையும் கட்சிக்கு நன்கொடையாக அளித்ததாகக் கூறப்படுகிறது. இது இவரை பிரபலமாக்கியது. மேலும், இவருக்கு *சித்திக்-இ-தெக்கான்* என்ற பட்டத்தைப் பெற்றுத் தந்தது. 

## போலோ நடவடிக்கை
போலோ நடவடிக்கையின் போது இந்தியத் தரைப்படை இரசாக்கர்களை விரட்டியது. காசிம் இரிசுவி கிட்டத்தட்ட பத்தாண்டு காலம் இந்திய சிறைகளில் அடைக்கப்பட்டிருந்தார். தான் விடுவிக்கப்பட்ட நாற்பத்தெட்டு மணி நேரத்திற்குள் அவர் பாக்கித்தானுக்கு குடிபெயரவேண்டும் என்ற நிபந்தனையின் பேரில் பின்னர் விடுவிக்கப்பட்டார். இவருக்கு பாக்கித்தானில் புகலிடம் வழங்கப்பட்டது. 

ஐதராபாத், இந்தியாவுடன் இணைக்கப்பட்ட பின்னர் இரசாக்கர்கள் படை கலைக்கப்பட்டது. மேலும், மஜ்லிசே இத்திகாதுல் முசுலிமீன் கட்சி தடை செய்யப்பட்டது. இருப்பினும் இது 1957 இல் காங்கிரசு அரசாங்கத்தின் கீழ் அனைத்திந்திய மஜ்லிசே இத்திகாதுல் முசுலிமீன் (ஏஐஐஎம்) என மறுபெயரிடப்பட்டது.

## தனிப்பட்ட வாழ்க்கை
காசிமுக்கு "பேராசிரியர், மருத்துவர், ஆடை வடிவமைப்பாளர், மற்றும் ஆலோசகர்" என 10 குழந்தைகள் (5 மகன்கள் மற்றும் 5 மகள்கள்) உலகம் முழுவதும் பல்வேறு நாடுகளில் குடியேறியுள்ளனர்.

## நூல் பட்டியல்
*
*
*

## மேலும் படிக்க
*
*
* opinion in *The Hindu* 27 April 2003

## இதனையும் காண்க

* போலோ நடவடிக்கை

## மேற்கோள்கள்

பகுப்பு:1902 பிறப்புகள்
பகுப்பு:1970 இறப்புகள்
பகுப்பு:ஐதராபாத் இராச்சிய நபர்கள்
டிசிப்ரோசியம் அயோடேட்டு

**டிசிப்ரோசியம் அயோடேட்டு** (*Dysprosium iodate*) என்பது Dy(IO3)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் அயோடினும் சேர்ந்து இச்சேர்மம் உருவாகிறது. டிசிப்ரோசியம் நைட்ரேட்டு அல்லது டிசிப்ரோசியம் குளோரைடுடன் அயோடிக் அமிலத்தைச் சேர்த்து 200 பாகை செல்சியசு வெப்பநிலையில் வினைபுரியச் செய்தால் டிசிப்ரோசியம் அயோடேட்டு உருவாகும். இரண்டு விதமான படிக வடிவங்களில் டிசிப்ரோசியம் அயோடேட்டு காணப்படுகிறது. α-வடிவம் மற்றும் β-வடிவம் என்பன இவ்விரண்டு வடிவங்களாகும். 25 பாகை செல்சியசு வெப்பநிலையில் நீரில் இதன் கரைதிறன் 1.010±0.001 10−−3 mol·dm−3 ஆகும். தண்ணீருடன் எத்தனால் அல்லது மெத்தனாலை சேர்த்தால் நீரின் கரைதிறன் மேலும் குறைகிறது. 
## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:அயோடேட்டுகள்
சாப்ரா சட்டமன்றத் தொகுதி

**சாப்ரா சட்டமன்றத் தொகுதி** (*Chapra, Bihar Assembly constituency*)(சப்ரா என்று உச்சரிக்கப்படுகிறது) என்பது இந்திய மாநிலமான பீகாரில் சரண் மாவட்டத்தில் உள்ள ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 சட்டமன்றத் தொகுதிகளில் சாப்ராவும் ஒன்றாகும்.

## கண்ணோட்டம்
1967 முதல் பல்வேறு கட்சிகளைச் சேர்ந்த ராஜ்புத் அல்லது யாதவ் இனத்தினைச் சார்ந்த ஒருவரைத் தேர்ந்தெடுப்பதில் சாப்ரா சட்டமன்றத் தொகுதி ஒரு தனித்துவமான தனித்துவத்தைக் கொண்டுள்ளது. எல்லை நிர்ணயத்திற்குப் பிறகு ஆதிக்கம் செலுத்தும் சாதி வைசியா ஆகும். வைசிய சமூகத்தினர் மொத்தமுள்ள 2.8 லட்சம் வாக்காளர்களில் 65,000 பேர் ஆவர். வைசிய சமூகத்தினரின் மக்கள்தொகை சாப்ராவில் 10-12% ஆகும்.

நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை 2008-ன் படி, எண் 118 சாப்ரா சட்டமன்றத் தொகுதி பின்வரும் பகுதிகளைக் கொண்டுள்ளது. சாப்ரா நகராட்சி மற்றும் நைனி, பக்குலி, கரிங்கா, சதா, மௌனா, தெனுவா மற்றும் பர்காரா மகாஜி கிராம ஊராட்சிகள் சாப்ரா சமூக மேம்பாட்டு தொகுதி ரிவில்கஞ்ச் சிடி பகுதி.

சாப்ரா சட்டமன்றத் தொகுதி எண் 20 சரண் (மக்களவை தொகுதியின்ஒரு பகுதியாகும். இது முன்பு சாப்ரா மக்களவை தொகுதியின் ஒரு பகுதியாக இருந்தது. 1965 முதல் 2014 வரை பல்வேறு கட்சிகளைச் சேர்ந்த ராஜ்புத் அல்லது யாதவ் இனக்குழுவினர் இச்சட்டமன்றத் தொகுதியின் உறுப்பினராகத் தேர்ந்தெடுக்கப்பட்ட தனித்துவத்தைக் கொண்டிருந்தது. இரந்தீர் குமார் சிங் (இராச்டிரிய ஜனதா தளம்) 2014-இல் சாப்ரா தொகுதியில் வெற்றி பெற்றார். முதல் முறையாக, யாதவ் அல்லது இராஜ்புத் அல்லாத சமுகத்தினைச் சார்ந்த மருத்துவர் சி. என். குப்தா (பாஜக) 2015ஆம் ஆண்டு நடைபெற்ற பீகார் சட்டமன்றத் தேர்தலில் வெற்றி பெற்றார்.

## சட்டமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2020

### 2015

### 2014 தேர்தல்

## மேற்கோள்கள்

## வெளி இணைப்புகள்

* 


பகுப்பு:பீகாரின் சட்டமன்றத் தொகுதிகள்
அக்சயா திட்டம்

**அக்சயா திட்டம்** (Akshaya project) முதன்முதலில் இந்தியாவின் கேரளாவின் மலப்புறம் மாவட்டத்தின் கிராமப்புறங்களில் தொடங்கப்பட்டது, தற்போது, மாநிலம் முழுவதும் பரவியுள்ளது. இந்தத் திட்டம் இந்தியாவின் முதல் மாவட்ட அளவிலான கணினிக் கல்வித் திட்டமாகும், மேலும் இது தற்போதுவரை அறியப்பட்ட உலகின் மிகப்பெரிய இணைய நெறிமுறை (IP) அடிப்படையிலான கம்பியில்லாப் பிணையங்களில் ஒன்றாகும். நவம்பர் 2002-இல், கேரள மாநில அரசு மலப்புரத்தில், ஒவ்வொரு குடும்பத்திலும் குறைந்தபட்சம் ஒரு நபராவது அந்த மாவட்டத்தில் கணினி அறிவு பெற்றிருக்க வேண்டும் என்ற குறிக்கோளுடன் ஒரு திட்டத்தை செயல்படுத்தியது. மலப்புரம் தற்போது இந்தியாவின் முதல் *மின்னணு எழுத்தறிவு பெற்ற மாவட்டம்* என்று கூறப்படுகிறது. 

## வரலாறு
கேரள மாநிலத் தகவல் தொழில்நுட்ப இயக்கத்தின் கீழ் மலப்புறம் மாவட்டம் அரியல்லூரில் 2002 ஆம் ஆண்டு இத்திட்டம் தொடங்கப்பட்டது . பி. கே. குன்ஹாலிக்குட்டி  (முன்னாள் மாநில தொழில்துறை மற்றும் தகவல் தொழில்நுட்ப அமைச்சர்) , அப்துரஹிமான் ரந்ததானி  ஆகியோரின் முயற்சியின் விளைவாக, அப்போதைய கேரள முதல்வராக இருந்த அ. கு. அந்தோனி தகவல் தொழில்நுட்பத் துறை அமைச்சர், மாநிலத்தில் மின் எழுத்தறிவுத் திட்டத்தை நிறுவுவதற்காக இருபது நிபுணர்களைக் கொண்ட குழுவை அமைத்தார்.
thumb| வென்கோடில் உள்ள அக்சயா கேந்திரம்

## மேற்கோள்கள்


## வெளி இணைப்புகள்

* அக்ஷயா திட்டத்தின் அதிகாரப்பூர்வ இணையதளம்
* அருகிலுள்ள அக்ஷயா மையத்தைக் கண்டறியவும்
பகுப்பு:கேரளத்தில் கல்வி
பகுப்பு:கேரள அரசு
மகாத்மா காந்தி மத்தியப் பல்கலைக்கழகம்

**மகாத்மா காந்தி மத்திய பல்கலைக்கழகம்** ( Mahatma Gandhi Central University) இந்தியாவின் பீகார் மாநிலத்தில் உள்ள மோதிஹாரியில் அமைந்துள்ள ஒரு மத்தியப் பல்கலைக்கழகம் ஆகும். இது 7 பள்ளிகளையும் 20 கல்வித் துறைகளையும் கொண்டுள்ளது.

## வரலாறு
திசம்பர் 17, 2014 இல் குடியரசுத் தலைவரின் ஒப்புதலைப் பெற்ற மத்தியப் பல்கலைக்கழகங்கள் (திருத்தம்) சட்டம், 2014, பீகார் மாநிலத்தில் கங்கை நதியின் வடக்கே உள்ள எல்லை வரை அதன் பிராந்திய அதிகார வரம்பைக் கொண்ட மகாத்மா காந்தி மத்திய பல்கலைக்கழகத்தை நிறுவுவதற்கு வழிவகுத்தது.

தென் பீகார் மத்திய பல்கலைக்கழகத்திற்கு (CUSB) அடுத்து பீகாரில் உள்ள இரண்டாவது மத்திய பல்கலைக்கழகம் இதுவாகும்.

## அமைப்பு மற்றும் நிர்வாகம்

### ஆளுகை
இந்தப் பல்கலைக்கழகமானது *மத்தியப் பல்கலைக்கழகங்கள் சட்டம், 2009* ன் விதிகளின்படி நிர்வகிக்கப்படுகிறது. இந்தியக் குடியரசுத் தலைவர் பல்கலைக்கழகத்தின் மேற்பார்வையாளராவார். வேந்தர், பல்கலைக்கழகத்தின் சம்பிரதாயத் தலைவராக இருக்கும் போது நிர்வாக அதிகாரங்கள் துணைவேந்தரிடம் இருக்கும். நீதிமன்றம், நிர்வாகக் குழு, கல்விக் குழு, கல்வி வாரியம் மற்றும் நிதிக் குழு ஆகியவை பல்கலைக்கழகத்தின் ஆட்சி ஆணைக்குழுக்களாகும்.

### பள்ளிகள் மற்றும் துறைகள்
வணிகவியல், மேலாண்மை, கணினி அறிவியல், கல்வி அறிவியல், மனிதநேயம், மொழியியல், வாழ்க்கை அறிவியல், இயற்பியல் அறிவியல் மற்றும் சமூக அறிவியல் போன்ற பரந்த அளவிலான பாடங்களை உள்ளடக்கிய 7 பள்ளிகள் மற்றும் 20 துறைகள் பல்கலைக்கழகத்தில் உள்ளன.

## கல்வியாளர்கள்

### சேர்க்கை
பல்கலைக்கழகம் நடத்தும் நுழைவுத் தேர்வு மூலம் பல்வேறு இளநிலை, முதுநிலை மற்றும் முனைவர் பட்டங்களுக்கு மாணவர்களைப் பல்கலைக்கழகம் சேர்க்கிறது. இந்தியா முழுவதும் உள்ள பல்வேறு தேர்வு மையங்களில் ஆண்டுதோறும் நுழைவுத் தேர்வு நடத்தப்படுகிறது.

## சர்ச்சைகள்
2017 ஆம் ஆண்டில், பல்கலைக்கழகம் எந்த முன் அறிவிப்பும் இல்லாமல் இரண்டு உதவிப் பேராசிரியர்களை பணிநீக்கம் செய்தது, இது பல்கலைக்கழக மாணவர்களிடையே கடும் எதிர்ப்பை ஏற்படுத்தியது. சூன் 2018 இல், பல்கலைக்கழகம் கட்டணத்தை உயர்த்தியதைத் தொடர்ந்து பல்கலைக்கழக மாணவர்கள் கடும் எதிர்ப்பைத் தொடங்கினர். அந்த மாதத்தின் பிற்பகுதியில், பேராசிரியர் ஒருவருக்கு பல்கலைக்கழகம் விளக்க அறிக்கை வழங்கியதை அடுத்து, ஆசிரியர்கள் உண்ணாவிரதப் போராட்டத்தில் ஈடுபட்டனர்.

ஆகஸ்ட் 2018 இல், முன்னாள் பிரதமர் அடல் பிஹாரி வாஜ்பாயை முகநூல் பதிவில் விமர்சித்ததற்காக, பல்கலைக்கழகத்தின் உதவிப் பேராசிரியரான சஞ்சய் குமார், பாஜக/ஆர்எஸ்எஸ் தலைமையிலான குண்டர்களால் தாக்கப்பட்டார். இதனால் பல்கலைக்கழகம் 15 நாட்களுக்கு மூடப்பட்டது.

## மேற்கோள்கள்

பகுப்பு:கிழக்கு சம்பாரண் மாவட்டம்
பகுப்பு:இந்திய நடுவண் பல்கலைக்கழகங்கள்
கிரிக் மக்களவைத் தொகுதி

**கிரிக் மக்களவைத் தொகுதி** (மலாய்: *Kawasan Persekutuan Gerik*; ஆங்கிலம்: *Gerik Federal Constituency*; சீனம்: 宜力国会议席) என்பது மலேசியா, பேராக், உலு பேராக் மாவட்டத்தில் (*Hulu Perak District*) அமைந்துள்ள ஒரு மக்களவைத் தொகுதி (**P054**) ஆகும்.

கிரிக் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் பொதுத் தேர்தல் நடைபெற்றது. 

1974-ஆம் ஆண்டில் இருந்து கிரிக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கிரிக்
கிரிக் நகரம், மலேசியா, பேராக் மாநிலத்தில் வளர்ச்சி பெற்று வரும் ஒரு நகரம். ஈப்போ மாநகரத்தில் இருந்து 130 கி.மீ. தொலைவிலும், பட்டர்வொர்த் மாநகரில் இருந்து 120 கி.மீ. தொலைவிலும் அமைந்துள்ளது. 

மலேசியாவை கிழக்கு மேற்காக இணைக்கும் கிழக்கு-மேற்கு விரைவுசாலையின் நடு மையத்தில் அமைந்து இருப்பதால், இந்த நகரை ஓய்வு நகரம் என்றும் அழைக்கிறார்கள். மலேசிய தாய்லாந்து எல்லையில் இருந்து, மிக அருகில், 30 கி.மீ. தொலைவில் தான் இருக்கிறது.

### மலேசிய கிழக்கு-மேற்கு விரைவுசாலை

1880-களில் கிரிக் ஓர் அடர்ந்த காட்டுப் பகுதியாக இருந்தது. 1870-இல், தாய்லாந்தில் இருக்கும் பட்டாணி எனும் இடத்தில் இருந்து சிலர் இங்கு வந்து குடியேறினார்கள். அந்தப் பகுதியின் காடுகளை அழித்து வீடுகளைக் கட்டிக் கொண்டனர். இந்த இடத்தை கெரிக் என்றும் அழைப்பார்கள்.  மலேசிய வாழ் தமிழர்கள் கிரிக் என்று அழைக்கிறார்கள்.

கால மாற்றங்களுக்கு ஏற்றவாறு இந்த நகரம் நவீன மயமாகி வருகிறது. பல புதிய சாலைகள் இந்த நகரை அலங்கரிக்கின்றன. மலேசிய கிழக்கு-மேற்கு விரைவுசாலை அமைக்கப் பட்ட பின்னர், இந்த நகரம் வேகமான வளர்ச்சிகளைக் கண்டு வருகிறது.

## கிரிக் மக்களவைத் தொகுதி

## கிரிக் மக்களவைத் தேர்தல் முடிவுகள் 2022

## கிரிக் மக்களவை வேட்பாளர் விவரங்கள்

## மேற்கோள்கள்

## Notes


## மேலும் காண்க
* ஈப்போ
* கிரிக்
* லெங்கோங்
* குரோ
* பெத்தோங்

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
இமாச்சலப் பிரதேச மத்தியப் பல்கலைக்கழகம்

**இமாச்சலப் பிரதேசத்தின் மத்தியப் பல்கலைக்கழகம் (**CUHP Central University of Himachal Pradesh**)** இந்தியாவின் இமாச்சலப் பிரதேசத்தில் உள்ள தரம்சாலா, காங்க்ராவில் அமைந்துள்ள ஒரு மத்திய ஆராய்ச்சிப் பல்கலைக்கழகம் ஆகும். இது காங்க்ரா மாவட்டத்தின் சாபூரில் உள்ள ஒரு தற்காலிக வளாகத்தில் இருந்து செயல்படுகிறது. தெகுராவிலும் தர்மசாலாவிலும் இரண்டு நிரந்தர வளாகங்கள் கட்டுவதற்கான நடைமுறைகள் நிலுவையில் உள்ளது.  ஏற்கனவே மத்தியப் பல்கலைக்கழகம் இல்லாத ஒவ்வொரு மாநிலத்திலும் மத்தியப் பல்கலைக்கழகங்களை நிறுவ வேண்டும் என்ற அரசின் கொள்கையின் விளைவாக 2009 இல் இந்தப் பல்கலைக்கழகம் நிறுவப்பட்டது. இமாச்சலப் பிரதேசத்தின் மத்தியப் பல்கலைக்கழகம், நாடாளுமன்றத்தால் இயற்றப்பட்ட மத்தியப் பல்கலைக்கழகங்கள் சட்டம் 2009 (எண். 25 இன் 2009) கீழ் நிறுவப்பட்டது.
[thumb| இமாச்சல பிரதேசத்தின் மத்திய பல்கலைக்கழகம், [தரம்சாலா]]

## வரலாறு
பிரதமர் மன்மோகன் சிங், 15 ஆகஸ்ட் 2007 இல் நாட்டு மக்களுக்கு ஆற்றிய உரையில், ஏற்கனவே மத்திய பல்கலைக்கழகம் இல்லாத மாநிலங்கள் ஒவ்வொன்றிலும் மத்திய பல்கலைக்கழகம் அமைக்கப்படும் என அறிவித்தார். அதைத் தொடர்ந்து, இந்திய நாடாளுமன்றத்தின் *மத்தியப் பல்கலைக்கழகங்கள் சட்டம் 2009* (எண். 25, 2009) இன் படி 16 புதிய மத்தியப் பல்கலைக்கழகங்களை நிறுவுவதற்குத் திட்டக் குழு ஒப்புதல் வழங்கியது. இந்தச் சட்டம் 20 மார்ச் 2009 இல் குடியரசுத் தலைவரின் ஒப்புதலைப் பெற்று, இமாச்சலப் பிரதேசத்தின் மத்திய பல்கலைக்கழகம் மற்றும் பிறவற்றில் நிறுவப்பட்டது. பேராசிரியர் ஃபுர்கான் கமர், பல்கலைக்கழகத்தின் முதல் துணைவேந்தராக நியமிக்கப்பட்டார்.

## அமைப்பும் நிர்வாகமும்
இந்தியக் குடியரசுத் தலைவர் பல்கலைக்கழகத்தின் மேற்பார்வையாளராவார். அதிபர் பல்கலைக்கழகத்தின் சம்பிரதாயத் தலைவராக இருக்கும் போது, நிர்வாக அதிகாரங்கள் துணைவேந்தரிடம் இருக்கும். நீதிமன்றம், நிர்வாகக் குழு, கல்விக் குழு, ஆய்வு வாரியம் மற்றும் நிதிக் குழு ஆகியவை பல்கலைக்கழகத்தின் ஆட்சி ஆணைக்குழுக்களாகும்.

பல்கலைக்கழக நீதிமன்றம் பல்கலைக்கழகத்தின் உச்ச அதிகாரம் மற்றும் பல்கலைக்கழகத்தின் பரந்த கொள்கைகள் மற்றும் திட்டங்களை மதிப்பாய்வு செய்வதற்கும், பல்கலைக்கழகத்தின் முன்னேற்றம் மற்றும் மேம்பாட்டிற்கான நடவடிக்கைகளை பரிந்துரைப்பதற்கும் அதிகாரம் கொண்டதாகும்; நிர்வாகக் குழு என்பது பல்கலைக்கழகத்தின் மிக உயர்ந்த நிர்வாக அமைப்பாகும். கல்வி அலுவல் குழு என்பது பல்கலைக்கழகத்தின் மிக உயர்ந்த கல்வி அமைப்பாகும், மேலும் பல்கலைக்கழகத்தின் கல்விக் கொள்கைகளின் மீது ஒருங்கிணைத்தல் மற்றும் பொது மேற்பார்வைக்கு பொறுப்பாகும். அனைத்து கல்வி தொடர்பான விடயங்களில் நிர்வாக சபைக்கு ஆலோசனை வழங்குவதற்கு உரிமை உண்டு. நிதிக் கொள்கைகள், இலக்குகள் மற்றும் வரவு செலவுத் திட்டங்களைப் பரிந்துரைப்பது நிதிக் குழுவின் பொறுப்பாகும். 

## மேற்கோள்கள்


## வெளி இணைப்புகள்

* 
பகுப்பு:இந்திய நடுவண் பல்கலைக்கழகங்கள்
பகுப்பு:Coordinates on Wikidata
லெங்கோங் மக்களவைத் தொகுதி

**லெங்கோங் மக்களவைத் தொகுதி** (மலாய்: *Kawasan Persekutuan Lenggong*; ஆங்கிலம்: *Lenggong Federal Constituency*; சீனம்: 玲珑国会议席) என்பது மலேசியா, பேராக், உலு பேராக் மாவட்டத்தில் (*Hulu Perak District*) அமைந்துள்ள ஒரு மக்களவைத் தொகுதி (**P055**) ஆகும்.

லெங்கோங் மக்களவைத் தொகுதி 2003-ஆம் ஆண்டில் உருவாக்கப்பட்டது. முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் பொதுத் தேர்தல் நடைபெற்றது.

2004-ஆம் ஆண்டில் இருந்து லெங்கோங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## லெங்கோங்

லெங்கோங் நகரம், மலேசியா, பேராக் மாநிலத்தில் ஒரு சிறிய கிராமப் புறப் பட்டணம். ஈப்போ மாநகரத்தில் இருந்து 100 கி.மீ. வடக்கே உள்ளது. கோலாகங்சார் பட்டணத்தில் இருந்து கிரிக் பட்டணத்திற்குப் போகும் வழியில் இந்தப் பட்டணம் அமைந்து இருக்கிறது. தீபகற்ப மலேசியாவில் அகழ்வாராய்ச்சிக்கு மிகவும் புகழ் பெற்ற இடம்.

இந்த நகரத்தைச் சுற்றிலும் பல நூறு சுண்ணாம்பு குன்றுகளும், மலைகளும் உள்ளன. ரப்பர், செம்பனைத் தோட்டங்களும் உள்ளன. இங்குள்ள காடுகள் 90 இலட்சம் ஆண்டுகள் பழமையானவை. இங்கே சீனர்கள் அதிகமாக வாழ்கிறார்கள்.

### தொன்மை வாய்ந்த நகரம்

லெங்கோங் நகரை ஒரு திறந்த வெளி கண்காட்சியகம் என்று அழைப்பதும் உண்டு. பழங்காலத்தில் பயன் படுத்தப் பட்ட மண் பாண்டங்கள், ஆயுதங்கள், கல் ஆயுதங்கள் பொது மக்களின் பார்வைக்கு வைக்கப் பட்டு உள்ளன.

பல ஆயிரம் ஆண்டுகளுக்கு முன்னால் மனிதர்கள் இங்கே வாழ்ந்து இருக்கின்றனர். அந்த மனிதர்களின் எலும்பு கூடுகளில் சில கிடைத்து உள்ளன. ஓர் எலும்புக் கூட்டிற்குப் பேராக் மனிதன் எலும்புக் கூடு என்று பெயர் வைக்கப் பட்டு உள்ளது. அது 11,000 ஆண்டுகள் பழமையானது.

## லெங்கோங் மக்களவைத் தொகுதி

## லெங்கோங் மக்களவைத் தேர்தல் முடிவுகள் 2022

## லெங்கோங் மக்களவை வேட்பாளர் விவரங்கள்

## மேற்கோள்கள்

## மேலும் காண்க

* கிரிக்
* லெங்கோங்
* குரோ
* ஈப்போ
* பெத்தோங்

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
பிறையன் லாரா துடுப்பாட்டக் கழகம்

**பிறையன் லாரா துடுப்பாட்டக் கழகம்** என்பது திரினிடாட்டும் தொபாகோவும் நாட்டில் சான் பெர்னாண்டோ  நகரில் தாரூபாவில் உள்ள ஒரு பல்நோக்கு அரங்கமாகும். இது 2017 இல் கட்டி முடிக்கப்பட்டுத் திறக்கப்பட்டது. இது பெரும்பாலும் துடுப்பாட்டப் போட்டிகளுக்குப் பயன்படுத்தப்படும். இது தெற்கு டிரினிடாட்டில், சான் பெர்னாண்டோ நகரின் மையப்பகுதிக்குச் சற்று வெளியே, சேர் சொலமன் ஒச்சோய்  நெடுஞ்சாலை அருகில், திரினிடாட்டும் தொபாகோவுமின் முன்னாள் துடுப்பாட்ட மைதானமான குவாராக்காரா பூங்காவிலிருந்து தென்கிழக்கே இரண்டு கிலோமீட்டர் தொலைவில் அமைந்துள்ளது.

15, 000 பேர் அமரக்கூடிய வகையில் அமைக்கப்பட்ட இந்த மைதானத்திற்கு முன்னாள் மேற்கிந்திய தீவுகள் துடுப்பாட்ட அணித்தலைவர் பிரையன் லாராவின் பெயரிடப்பட்டது. அவர் 2008 அக்டோபர் 17இல் சச்சின் டெண்டுல்கர் முறியடிக்கும் வரை தேர்வுத்துடுப்பாட்டத்தில்  அதிக ஓட்டங்களை எடுத்த சாதனை வீரராக இருந்தார்.

கரீபியன் பிரீமியர் லீக் பிரையன் லாரா துடுப்பாட்டக் கழகத்தை 2017 போட்டியின் இறுதிப் போட்டிகளை நடத்தத் தேர்ந்தெடுத்தது. இது மைதானத்தில் நடந்த முதல் உயர்மட்ட போட்டியாகும். இதைத் தொடர்ந்து, டிரினிடாட் மற்றும் டொபாகோ அரசாங்கம் 2018 முதல் 2020 வரை சிபிஎல் இறுதிப் போட்டிகளை பிரையன் லாரா துடுப்பாட்டக் கழகத்தில் நடத்துவதற்கான உரிமைகளை வாங்கியது.

## துடுப்பாட்டப் போட்டிகள்
செப்டம்பர் 2017 இல் கரீபியன் பிரீமியர் லீக் இறுதிப் போட்டி உட்பட பல போட்டிகள் இந்த மைதானத்தில் நடந்த முக்கிய போட்டிகளாகும். முதலாவது முதல் தரப் போட்டி நவம்பர் 2017 இல் நடைபெற்றது. 2017-18 மற்றும் 2018-19 டிரினிடாட்டும் டொபாகோவும் அணி தமது பிராந்திய நான்கு நாள் போட்டிகள்  சிலவற்றை இங்கு விளையாடியது.

இடது|thumb|340x340px|பிரையன் லாரா அரங்கத்தின் காட்சி

## 2024 ஐசிசி ஆண்கள் இ20 உலகக் கோப்பை போட்டிகள்

----

----

----

----
### முதலாவது அரையிறுதி

## மேற்கோள்கள்

பகுப்பு:திரினிடாட் டொபாகோவில் விளையாட்டு
பகுப்பு:துடுப்பாட்ட அரங்குகள்
டிசிப்ரோசியம் ஆண்டிமோணைடு

**டிசிப்ரோசியம் ஆண்டிமோணைடு** (*Dysprosium antimonide*) என்பது DySb என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் ஆண்டிமனியும் சேர்ந்து இந்த இருமச் சேர்மம் உருவாகிறது. 

## இயற்பியல் பண்புகள்
*Fm**m* என்ற இடக்குழுவில் பாறை உப்பு படிக அமைப்பில் கனசதுரப் படிகமாக டிசிப்ரோசியம் ஆண்டிமோணைடு படிகமாகிறது.
 
## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:ஆண்டிமோணைடுகள்
பகுப்பு:பாறை உப்பு படிகக் கட்டமைப்பு
ச. நா. குப்தா

**சி. என். குப்தா** (*C. N. Gupta*; 3 ஏப்ரல் 1947) என்பவர் ஓர் இந்திய அரசியல்வாதியும் பீகார் சட்டமன்றம் உறுப்பினரும் ஆவார்.

## இளமையும் கல்வியும்
குப்தா தனது இடைநிலைப் பள்ளிக் கல்வியை 1965-இல் சீதாமாரியில் உள்ள சிறீ இராதா கிருட்டிணா கோயங்கா கல்லூரியில் முடித்தார். பின்னர் மருத்துவக் கல்வியினை தர்பங்கா மருத்துவக் கல்லூரி மற்றும் மருத்துவமனையில் 1970ஆம் ஆண்டு முடித்தார்.

## அரசியல் வாழ்க்கை
குப்தா சப்ரா, சிவான் மற்றும் கோபால்கஞ்ச் உள்ளிட்ட சரண் பிரிவின் ஆர். எஸ். எஸ். அமைப்பின் சேவகராக இருந்தார். சி. என். குப்தா சப்ரா மற்றும் சாப்பிராவினைச் ஒட்டிய பகுதிகளில் ஒரு மருத்துவராகவும் சமூக சேவகராகவும் நன்கு அறியப்பட்டவராக உள்ளார். 1967-இல் ஆர். எஸ். எஸ். அமைப்பில் சேர்ந்தார். இவர் 2014-இல் சப்ரா சட்டமன்றத் தொகுதி இடைத்தேர்தலில் சுயேச்சை வேட்பாளராகப் போட்டியிட்டு, இடைத்தேர்தல் தேர்தலில் இரண்டாவது இடத்தைப் பிடித்தார்.

குப்தா 2015 பீகார் சட்டமன்ற தேர்தல் மற்றும் 2020 பீகார் சட்டமன்ற தேர்தல்களில் பாஜக சார்பில் சப்ரா சட்டமன்றத் தொகுதியில் போட்டியிட்டு வெற்றி பெற்றார்.

## தனிப்பட்ட வாழ்க்கை
குப்தா 18 பிப்ரவரி 2021 அன்று காயத்ரி ஆரியானியை மணந்தார். காயத்ரி 2018 முதல் 2019 வரை சப்ராவின் இன்னர்வீல் சங்க (மாவட்டம் 325) மாவட்டத் தலைவராக இருந்தார்.

குப்தா வைசிய சமூகத்தை (தெலி) சேர்ந்தவர். குப்தா 2013 வரை பீகார் தைலிக் சாகு சமாஜின் தலைவராகப் பணியாற்றினார். குப்தா 2007-இல் சிவானின் அறுவை சிகிச்சை நிபுணராக ஓய்வு பெற்றார். இதன் பின்னர் சப்ராவில் ஒரு நோயியல் ஆய்வகத்தை நடத்தி வருகிறார். 

## மேற்கோள்கள்

## வெளி இணைப்புகள்

* 

பகுப்பு:1947 பிறப்புகள்
பகுப்பு:வாழும் மக்கள்
உதித் ராய்

**உதித் ராய்** (*Udit Rai*) என்பவர் ஓர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் சாப்ரா சட்டமன்றத் தொகுதியின் உறுப்பினராகப் பணியாற்றியுள்ளார்.

## அரசியல் வாழ்க்கை
ராய் 9 மார்ச் 1999 முதல் 2 மார்ச் 2000 வரை பீகாரில் ராப்ரி தேவி தலைமையிலான இராச்டிரிய ஜனதா தளம் அரசாங்கத்தில் சுகாதார அமைச்சராகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
சகீல் அகமது

**சகீல் அகமது** (*Shakeel Ahmad*-பிறப்பு 2 சனவரி 1956) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்றத்தின் 12 மற்றும் 14ஆவது மக்களவை உறுப்பினராக இருந்தார். சகீல் அகமது இந்தியத் தேசிய காங்கிரசின் பொதுச் செயலாளராகவும் இருந்துள்ளார்.

## அரசியல் வாழ்க்கை
அகமது முதன்முதலில் 1985-இல் சட்டமன்ற உறுப்பினராகத் தேர்ந்தெடுக்கப்பட்டார். இதன்பிறகு 1990 மற்றும் 2000-இல் பீகார் சட்டமன்றத்திற்கும் 1998-இல் மக்களவைக்கும், 2004-ல் மீண்டும் மக்களவைக்கும் இந்திய நாடாளுமன்ற உறுப்பினராகத் தேர்ந்தெடுக்கப்பட்டார்.

## மேலும் காண்க

* பீகாரைச் சேர்ந்த அரசியல்வாதிகளின் பட்டியல்
* பீகார் பிரதேச காங்கிரஸ் கமிட்டி

## மேற்கோள்கள்

பகுப்பு:மதுபனி மாவட்ட நபர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1956 பிறப்புகள்